- Назад
- Напред

## 1. Добре дошли във Fedora 17

### 1.1. Добре дошли във Fedora

Вие можете да помагате на Общността Fedora да подобрява Fedora, ако съобщавате за грешки и давате идеи и заявки за нови функционалности. Вижте Заявки за нови функционалности и отстраняване на грешки, в уикито на Fedora за повече информация относно рапортите за грешки и функционалности. Благодарим Ви за сътрудничеството!
За да намерите още обща информация за Fedora, вижте следните страници в Уикито на Fedora (https://fedoraproject.org/wiki/Fedora_Project_Wiki/bg):

- Fedora - Обща информация
- ЧЗВ за Fedora
- Помощ и дискусии
- Как да се включите в Проекта Fedora

#### 1.1.1. Нуждаете се от помощ?

Има редица места, където можете да получите помощ, щом се сблъскате с проблеми.
Ако се натъкнете на проблем и искате да потърсите помощ, идете на http://ask.fedoraproject.org. Там вече има много отговори, но ако не намерите Вашия, може просто да зададете нов въпрос. Предимството тук е, че някой друг със същия проблем, може също да намери отговора.
Можете да потърсите помощ и от канала `#fedora` в IRC мрежата `irc.freenode.net`. Имайте предвид, че в канала ще намерите доброволци, които искат да помогнат, но хора, запознати с конкретната тема, може не винаги да бъдат на разположение.

### 1.2. Обзор

Както винаги, Fedora продължава да развива ( продуктите, в които RedHat участва) и интегрира най-новия свободен софтуер с отворен код като (Функционалности на Fedora 17). Следващата секция предоставя кратък обзор на основните промени след последното издание на Fedora.
Основните функционалности на Fedora 17 са:

- GNOME 3.4 и KDE 4.8
- OpenStack, Eucalyptus, CloudStack и Open Nebula
- ICC профили за цветно печатане и подобрен gimp
- Още по-подобрена виртуализация

За повече подробности относно други функционалности, включени във Fedora 17, вижте съответните уики страници, описващи целите им и етапа, на който се намират: http://fedoraproject.org/wiki/Releases/17/FeatureList.

### 1.3. Преглед на хардуера

#### 1.3.1. Изисквания за процесор и памет за х86 архитектурата

Fedora 17 може да бъде инсталирана на повечето "модерни" системи с x86 процесори. (Някои по-малко разпространени архитектури като Power PC, System/390 и ARM са поддържани от специални групи по интереси).
Минималната честота на процесора зависи от начина на употреба, метода на инсталация и специфичния хардуер. Въпреки че някои конфигурации могат да работят на Pentium 3, повечето потребители би трябвало като минимум да имат предвид Pentium 4 или по-модерен процесор, или пък еквивалентен на друг производител. Fedora 17 е способна да използва пълноценно предимствата на модерните, многоядрени процесори.

- Минимално количество RAM памет за текстов режим: 768 MiB
- Минимално количество RAM памет за графичен режим: 768 MiB
- Препоръчително количество RAM памет за графика: 1152 MiB

#### 1.3.2. Изисквания за процесор и памет за x86_64 архитектурата

- Минимално количество RAM памет за текстов режим: 768 MiB
- Минимално количество RAM памет за графичен режим: 768 MiB
- Препоръчително количество RAM памет за графика: 1152 MiB

#### 1.3.3. Изисквания към дисково пространство за всички архитектури

Пълната инсталация може да заеме повече от 9 GB дисково пространство. Окончателният обем зависи от избраната разновидност и избраните по време на инсталирането пакети. По време на инсталирането е необходимо допълнително дисково пространство за инсталиращото обкръжение. Това допълнително дисково пространство съответства на големината на файла `/Fedora/base/stage2.img` (от инсталационния Диск 1) плюс големината на файловете във `/var/lib/rpm` на инсталираната система.
Практиката показва, че допълнителното пространство може да варира от най-малко 90 MiB за минимална инсталация до около175 MiB за по-голяма инсталация.
Допълнително дисково пространство е необходимо и за потребителските данни, и поне още 5% свободно пространство за нормалната работа на системата.

### 1.4. Обратна връзка

Благодарим Ви, че отделихте време за да предоставите вашите коментари, предложения и доклади за грешки на Общността Fedora. Това помага за подобряване състоянието на Fedora, Линукс и свободния софтуер по света.

#### 1.4.1. Осигуряване на обратна връзка относно софтуера във Fedora

За предоставяне на Ваши отзиви за софтуера във Fedora или други елементи на системата, молим, вижте страницата Съобщения за грешки и нови функционалности. Списъкът с известните вече грешки и решенията им, е на Common F17 bugs в уикито.

#### 1.4.2. Осигуряване на обратна връзка относно бележките към изданието

Ако смятате, че тези бележки към изданието могат да бъдат подобрени по някакъв начин, можете да предоставите обратна информация директно на тези, които ги пишат. Има няколко начина за това, по ред на предпочитание:

- Ако имате акаунт във Fedora, редактирайте директно съдържанието в страницата Docs-Beats на уикито.
- Попълнете заявка в системата за грешки като използвате този шаблон - Тази връзка е САМО за отзиви за самите бележки към изданието. Обърнете се към съветите по-горе за детайли.
- Изпратете E-mail на пощенския списък за бележките към изданието на `relnotes@fedoraproject.org`

- НазадБележки към Изданието
- Ниво нагоре
- Начало
- Напред2. Промени във Fedora за Системни Администратори